Það færist í vöxt að veitingastaðir rukki fyrir ef fólk pantar borð og mætir ekki. Neytendasamtökin hafa fengið ábendingar og fyrirspurnir. Veitingamenn kvíða haustinu vegna hækkandi vaxta og aukinnar verðbólgu.
Hrefna Björk Sverrisdóttir er formaður samtaka félags veitingamanna. Hún segir að fyrir heimsfaraldurinn hafi verið byrjað að rukka staðfestingargjald.
Flestir hættu því þá því það voru breyttir tímar en fólk hefur byrjað að taka þetta upp aftur af því það er mikið um það að fólk sé að panta og ekki að mæta og nýta borðin sem það á pantað. Veistu hvað gjaldið er mikið. Það er mismunandi eftir stöðum því veitingastaðirnir ráða því sjálfir en það er á bilinu kannski fjögur þúsund og svo er það alveg upp í að staðirnir séu að rukka fullt verð fyrir fyrirfram ákveðna matseðla.
Hrefna segir að það þekkist vel í öðrum löndum að fólk greiði staðfestingargjald.
Þetta er mjög mikilvægt fyrir staðina að taka þetta upp hjá sér. Ef maður ímyndar sér 100 manna stað og það eru kannski 25-30 manns sem mæta ekki og það er búið að úthluta tíma fyrir hvern og einn gest uppá tvo tíma. Þú heldur borðinu í 20 mínútur og þá er hreinlega ekki tími til þess að fylla sætið og þar af leiðandi verða veitingastaðirnir af tekjum.
Hún minnir á að fólk hafi alltaf tök á því að afpanta borð á veitingastöðum.
Það er í rauninni bara verið að tryggja það að gestirnir láti vita ef þeir ætli ekki að mæta.
Nú starfa um 8.500 manns í veitingageiranum en fyrir heimsfaraldurinn var fjöldinn um tíu þúsund. Hrefna segir að reksturinn hafi gengið vel í sumar og þakkar það fjölda erlendra ferðamanna
En á sama tíma hafa gjöld og laun þá sérstaklega hækkað alveg svakalega mikið á undanförnum árum auk þess sem skuldsetningin í geiranum er nokkuð há eftir kovid.
Veitingamenn hafa áhyggjur af haustinu, háir vextir og aukin verðbólga hjálpa þar ekki til.
Veitingageirinn er nú þannig að það er mjög auðvelt að skera niður eða að hætta að mæta út að borða ef það vill eitthvað draga saman í útgjöldum. Veitingamenn hafa svolitlar áhyggjur af því sem gerist í haust.